CELEX: 62021CN0221
Language: fi
Date: 2021-03-26 00:00:00
Title: Asia C-221/21: Ennakkoratkaisupyyntö, jonka Obvodní soud pro Prahu 1 (Tšekki) on esittänyt 26.3.2021 – Správa železnic, státní organizace v. České dráhy a.s., PKP CARGO INTERNATIONAL, a.s., PDV RAILWAY a.s. ja KŽC Doprava, s.r.o.

21.6.2021   
            
            
               FI
            
            
               Euroopan unionin virallinen lehti
            
            
               C 242/11
            
         
      Ennakkoratkaisupyyntö, jonka Obvodní soud pro Prahu 1 (Tšekki) on esittänyt 26.3.2021 – Správa železnic, státní organizace v. České dráhy a.s., PKP CARGO INTERNATIONAL, a.s., PDV RAILWAY a.s. ja KŽC Doprava, s.r.o.
      (Asia C-221/21)
      (2021/C 242/14)
      Oikeudenkäyntikieli: tšekki
      
         Ennakkoratkaisua pyytänyt tuomioistuin
      
      Obvodní soud pro Prahu 1
      
         Pääasian asianosaiset
      
      
         Kantaja: Správa železnic, státní organizace
      
         Vastaajat: České dráhy a.s., PKP CARGO INTERNATIONAL, a.s., PDV RAILWAY a.s. ja KŽC Doprava, s.r.o.
      
         Ennakkoratkaisukysymykset
      
      
                  1)
               
               
                  Täyttääkö siviiliprosessilain nro 99/1963, sellaisena kuin se on muutettuna (jäljempänä siviiliprosessilaki), viidennen osan kaltainen kansallinen lainsäädäntö vaatimukset sääntelyelimen päätösten saattamisesta tuomioistuimen tutkittavaksi yhtenäisestä eurooppalaisesta rautatiealueesta 21.11.2012 annetun Euroopan parlamentin ja neuvoston direktiivin 2012/34/EU (1) (jäljempänä direktiivi 2012/34) 56 artiklan 10 kohdan mukaisesti?
               
            
                  2)
               
               
                  Jos vastaus ensimmäiseen kysymykseen on myöntävä, voidaanko direktiivin 2012/34 56 artiklan 10 kohtaa tulkita siten, että sääntelyelimen päätösten käsittely tuomioistuimessa voidaan päättää tekemällä siviiliprosessilain 99 §:n mukainen sovinto tuomioistuimessa?
               
            
                  3)
               
               
                  Jos vastaus ensimmäiseen kysymykseen on myöntävä, sallitaanko direktiivin 2012/34 55 artiklan 1 kohdassa tarkoitetuissa yhden ainoan kansallisen rautatiealan sääntelyelimen perustamista koskevissa vaatimuksissa kyseisen direktiivin 56 artiklan 2, 6, 11 ja 12 kohdan mukaisen sääntelyelimen toiminnan ja sen 57 artiklan 2 kohdan mukaisen yhteistyön toteuttamisen osalta sellainen mahdollisuus, että sääntelyelimen päätökset voitaisiin korvata pääasian menettelyssä sellaisten yksittäisten yleisten tuomioistuinten tuomioilla, joita sääntelyelimen toteamat tosiseikat eivät sido ratkaisun antamisessa?
               
            
         (1)  EUVL 2012, L 343, s. 32.